**Kafedra müdiri**

**Tarix: 09.02.2019**

**Xəzər Universiteti Musiqi və İncəsənət departamenti**

**“Muğam və xalq mahnıları” Sinfi**

**Muğam fənnindən Syllabus**

**Müəllim:** Alim Qasımov

**Telefon:**

**Semestr:** I semester

**Kredit:** sayı 3 kredit

**Final:** 40 bal

**Midterm:** 30 bal

**Aktivlik: 3**0 bal

**Davamiyyət**

Tələbələrin bütün dərslərdə iştirakı vacibdir. Tələbələr hər hansı bir səbəbdən dərslərin buraxılması (xəstəlik,ailə vəziyyəti və s.) haqqında məlumatı fakültə dekanına təqdim etməlidirlər. 20% artıq dərs buraxan tələbələr dərsə buraxılmır.

**İmtahan qaydaları**

Tələbələrin imtahanda iştirakı və ya imtahana buraxılması ilə bağlı bütün məsələlər fakültə rəhbərliyi tərəfindən həll olunur. İmtahan hesabat və yekun konsertləri şəkilində keçirilir.

**Fənni bitirmək qaydaları**

Universitetin qaydalarına müvafiq olaraq kursu bitirmək üçün ümumi müvəffəqiyyət faizi 60 və yuxarı hesab edilir. Kəsri olan tələbələr bu fənni növbəti il təkrar götürə bilərlər.

**Dərs proqramı**

|  |  |  |
| --- | --- | --- |
| N | Mövzu və tapşırıq | saat |
| 1 | Muğam Haqqında geniş məlumat | 45 |
| 2 | Rast muğamı | 45 |
| 3 | Ritmik muğamlar lad muğamlar | 45 |
| 4 | Qəzəllər. Ə.Vahid, H.İsaxanlı | 45 |
| 5 | Ə.Mahir , M.Füzuli | 45 |
| 6 | Famil Mehdi Qəzəllər | 45 |
| 7 | Ü.Hacıbəylinin həyat və yaradıcılığı | 45 |
| 8 | Ü.Hacıbəylinin operaları | 45 |
| 9 | Xalq mahnıları.Segah. Dilkəş, Bayatı-şiraz | 45 |
| 10 | Tar,Kamança,Qaval haqqında məlumat | 45 |
| 11 | Aralıq imtahan | 45 |
| 12 | Rast muğamını çalıb göstərmək,Qəzəlləri təkrar etmək | 45 |
| 13 | Xalq mahnıları,lay-lay,Bəh-bəh,Aşiqəm kimə yalvarım,Şuşanın dağları,Dilbərim,budağa bax,Sarı gəlin,Aman ovçu,Çoban qızı,Külək mahnılarını oxuyub göstərmək | 45 |
| 14 | Ritmik muğamlar,lad muğamlarının və Rast muğamlarının şöbələri. | 45 |
| 15 | Xalq mahnıları | 45 |
| 16 | Bütün materialları təkrar etmək. | 45 |

**Kursa giriş**

Muğamın tarixi çox qədimdir. Şərq musiqisinin möhtəşəm sənət abidəsi olan muğamın yaranmasını alimlər hələ keçən minilliyə, islamaqədərki dövrə aid edirlər. Onun kökənlərini zərdüştlüklə bağlayırlar. Muğam sözünün mənası da Allah tərəfindən göndərilən musiqi kimi izah olunmuşdur. Muğamın İlahinin qüdrətilə insanların ruhunu təmizləməsi, saflaşdırması fikri də söylənilir.

Musiqi mədəniyyəti inkişaf etdikcə isə yeni forma və janrlar meydana gəlmişdir. Muğamın bir janr kimi formalaşması XII-XIII əsrlərlə “Müsəlman Renessansı” dövrünə aiddir.Bu dövrdə məhz poeziyanın yüksəlişi muğamın da inkişafına təkan verdi. Şərq poeziyasının ən mükəmməl şeir forması olan Qəzəl ərəb dilinin xüsusiyətləri ilə sıx bağlı olduğuna görə, qəzəllər əsasında oxunan muğam melodiyalarının quruluşunda əruz vəzni böyük rol oynayır. Məhz bu dövrdə yaranmış muğamlar ərəb-fars mənşəli adları qəbul etmiş və ənənəvi olaraq, bu gündə saxlanılmışdır.

Azərbaycan musiqi mədəniyyətinin ayrılmaz tərkib hissəsi sayılan xalq mahnıları və muğamların yaranmasının tarixi geniş şəkildə tələbələrə açıqlanır. Milli musiqinin tonallıq və lad etibarı ilə 7 əsas muğamları (Rast, Şur, Çahargah, Bayatı-Şiraz, Segah, Humayun, Şüştər) ilə əyani tanışlıq, onların dramaturji, rəngarəng, və bədii-estetik dəyərlərinə yiyələnməsi nəzərdə tutulur. Ritmik muğamlar və əsas muğamlardan törəyən muğamlar haqqında geniş məlumat verilir, muğamların ifası zamanı müşaiyətin (tar və kamança) rolu və əhəmiyyəti barədə bunun əsasında böyük bəstəkar Üzeyir Hacıbəylinin “Leyli və məcnun” muğam operalar barədə geniş məlumat verilir. Tələbələr klassik qəzəl şairlərinin yaradıcılığı haqqında ətraflı məlumat almalıdırlar. İmtahanlar muğamların tanınması və quruluşu haqqında hazırlanan testlər üsulu ilə keçirilir.